Мнения | Какво се случва с германската автоиндустрия - Капитал
3 26 юли 2019, 13:30, 6499 прочитания
Щефан Брацел
За да могат да продават толкова електромобили, колкото си представят във "Фолксваген", ще трябва да разчитат и на помощ от държавата.
Щефан Брацел, автомобилен експерт, в интервю за "Дойче веле"
- За съжаление това усещане в момента не е никак измамно. Германското автомобилостроене има сериозни конюнктурни проблеми, продажбите и производството намаляват. Но това не се отнася само до автомобилната промишленост. Като че ли не обърнахме особено внимание на новината, че през миналата година производството в Германия е спаднало с 9 процента, а през първата половина на 2019 дори с цели 12 процента. А в автомобилната индустрия проблемите са още по-големи.
- Да. Ако погледнем в бъдещето и си дадем сметка за мащабните промени, които се извършват, то електромобилността е това, което най-много ме занимава, което струва изключително скъпо и откроява разликите в постиженията на отделните концерни. БМВ например е по-напред - поне сред германските производители и може да се похвали с повече успехи. Но трябва ясно да кажем и това, че - заради колебливото си поведение относно това как да се продължи по този път - тази преднина беше проиграна през последните няколко години. И БМВ поизостана, а други производители като "Фолксваген", но също и "Даймлер" наваксаха изоставането си и междувременно се изравниха с БМВ.
Не са само електрическите автомобили - в този процес на трансформация става въпрос също за автономното шофиране и за услугите, свързани с мобилността. Всичко това наистина струва огромни пари, чиято възвращаемост няма да дойде веднага - чак след няколко години инвестициите ще започнат да се възвръщат, ако всичко върви добре. Това е високорисков мениджмънт. Но е вярно, че не всички фирми разполагат с достатъчно паричен ресурс, за да се захванат така усърдно с темата електромобилност, както правят това във "Фолксваген". Затова ще продължим да бъдем свидетели на сливания в бранша - също и в сферата на електромобилността.
Преходът от двигатели с вътрешно горене към електромобили ще струва работни места. Нашите изчисления сочат, че само в Германия до 2030 г. ще бъдат съкратени между 15 и 20 % от работните места в бранша. И може би е добре да се помисли за някакви социални програми за тези хора, защото в най-лошия случай ще говорим за стотици хиляди засегнати от тази промяна.
От гледна точка на дигитализацията и електромобилността-как изглеждат германските автомобилни фирми в сравнение с конкурентите си, най-вече от САЩ и Китай?
- Германските фирми трябва най-напред да наваксат изоставането си по отношение на електрическите автомобили - например спрямо "Тесла", но също така и спрямо някои китайски компании, които са много активни в тази област. И мисля, че това е напълно по силите им. Не така стоят нещата може би в другите области - дигитализацията и относно автомобилите, които взаимно си обменят информация (Connected Car). Тук опираме до темата софтуер, което германските фирми не владеят особено добре - поне досега е било така. В тази сфера също има много за наваксване.
Етикети: Германия електромобили електромобилност производители фирми Фолксваген
22 авг 2019, 620 прочитания
22 авг 2019, 701 прочитания